CELEX: 31996L0028
Language: lt
Date: 831686400000
Title: 1996 m. gegužės 10 d. Komisijos direktyva 96/28/EB, su technikos pažanga derinanti Tarybos direktyvą 76/116/EEB dėl valstybių narių įstatymų, reglamentuojančių trąšas, suderinimoTekstas svarbus EEE

Svarbus teisinis pranešimas

|

31996L0028

Oficialusis leidinys L 140 , 13/06/1996 p. 0030 - 0031

		Komisijos direktyva 96/28/EB1996 m. gegužės 10 d.su technikos pažanga derinanti Tarybos direktyvą 76/116/EEB dėl valstybių narių įstatymų, reglamentuojančių trąšas, suderinimo(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 100a straipsnį,atsižvelgdama į 1975 m. gruodžio 18 d. Tarybos direktyvą 76/116/EEB dėl valstybių narių įstatymų, reglamentuojančių trąšas, suderinimo [1], su paskutiniais pakeitimais, padarytais Direktyva 89/530/EEB [2], ypač į jos 9 straipsnio 1 dalį,kadangi Sutarties 7a straipsnyje numatyta sukurti vidaus sienų neturinčią erdvę, kurioje būtų užtikrintas laisvas prekių, asmenų, paslaugų ir kapitalo judėjimas;kadangi Direktyva 76/116/EEB nustatė taisykles, reglamentuojančias prekybą trąšomis vidaus rinkoje;kadangi į Direktyvos 76/116/EEB I priedą reikia įrašyti naujas trąšas, kad būtų sudarytos sąlygos naudoti minėtosios direktyvos II priede nurodytąjį Bendrijos žymėjimą;kadangi Pranešime 94/C 138/04 [3] yra nustatyta tvarka, kurios turėtų laikytis visi asmenys (gamintojai ar jų atstovai), norintys trąšoms taikyti Direktyvos 76/116/EEB II priede nurodytą Bendrijos žymėjimą, pateikdami techninę bylą valstybės narės valdžios institucijoms, kurios praneša apie tą bylą Europos Komisijos Trąšų darbo grupei;kadangi šioje direktyvoje nustatytos priemonės sutampa su Direktyvų dėl techninių kliūčių panaikinimo trąšų prekybos srityje derinimo su technikos pažanga komiteto nuomone,PRIĖMĖ ŠIĄ DIREKTYVĄ:1 straipsnisDirektyvos 76/116/EEB I priedas keičiamas taip:1. Šios direktyvos I priede išvardytos trąšos įrašomos į A dalies 1 punktą "Azotinės trąšos".2. Šios direktyvos II priede išvardytos trąšos įrašomos į D dalį "Antrinės maitinančiosios trąšos".2 straipsnisŠie produktai ir leistini nuokrypiai įrašomi į Direktyvos 76/116/EEB III priedo A.1 dalį:"Karbamido amonio sulfatas | 0,5 %" |.3 straipsnis1. Valstybės narės priima įstatymus ir kitus teisės aktus, kurie, įsigalioję iki 1997 m. gegužės 31 d., įgyvendina šią direktyvą. Apie tai jos nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimtas nacionalinės teisės nuostatas.4 straipsnisŠi direktyva skirta valstybėms narėms.Priimta Briuselyje, 1996 m. gegužės 10 d.Komisijos varduMartin BangemannKomisijos narys[1] OL L 24, 1976 1 30, p. 21.[2] OL L 281, 1989 9 30, p. 116.[3] OL C 138, 1994 5 20, p. 4.--------------------------------------------------I PRIEDASI PRIEDASA. PAPRASTOSIOS TRĄŠOS1. Azotinės trąšos"Nr. | Rūšies pavadinimas | Duomenys apie gamybos būdą ir pagrindines sudedamąsias dalis | Mažiausias mitybinių medžiagų kiekis (svorio procentais) Mitybinių medžiagų išraiška. Kiti reikalavimai | Kiti rūšį apibūdinantys duomenys | Deklaruojamoji sudėtis. Mitybinių medžiagų forma ir tirpumas. Kitos savybės |1 | 2 | 3 | 4 | 5 | 6 |… | … | … | … | … | … |18 | Karbamido amonio sulfatas | Produktas gaunamas cheminiu būdu iš karbamido ir amonio sulfato | 30 % N Amoniakinis ir karbamidinis azotas Mažiausias amoniakinio azoto kiekis: 4 % Mažiausias sieros kiekis: 12 % sieros trioksido Didžiausias biureto kiekis: 0,9 % | | Bendrasis azotas Amoniakinis azotas Karbamidinis azotas Vandenyje tirpus sieros trioksidas" |.--------------------------------------------------II PRIEDASI PRIEDASD. ANTRINĖS MAITINANČIOSIOS TRĄŠOS"Nr. | Rūšies pavadinimas | Duomenys apie gamybos būdą ir pagrindines sudedamąsias dalis | Mažiausias mitybinių medžiagų kiekis (svorio procentais) Mitybinių medžiagų išraiška. Kiti reikalavimai | Kiti rūšį apibūdinantys duomenys | Deklaruojamoji sudėtis. Mitybinių medžiagų forma ir tirpumas. Kitos savybės |1 | 2 | 3 | 4 | 5 | 6 |… | … | … | … | … | … |5.2 | Magnio hidroksidas | Produktas, gaunamas cheminiu būdu, pagrindinis ingredientas - magnio hidroksidas | 60 % MgO Dalelių dydis: bent 99 % išsisijoja per sietą, kurio akučių dydis – 0,063 mm | | Bendrasis magnio oksidas |5.3 | Magnio hidroksido suspensija | Produktas, gaunamas suspenduojant magnio hidroksidą (5.2) | 24 % MgO | | Bendrasis magnio oksidas" |.--------------------------------------------------